|  |  |  |
| --- | --- | --- |
| Grb | **GRADONAČELNIK**  **GRADA VELIKE GORICE** |  |

Temeljem članka 12. Pravilnika o dodjeli stipendija Grada Velike Gorice za učenike koji se obrazuju za deficitarna zanimanja za potrebe obrtništva (Službeni glasnik Grada Velike Gorice 01/2018.) Gradonačelnik Grada Velike Gorice

raspisuje

**NATJEČAJ**

**za dodjelu stipendija Grada Velike Gorice za učenike prvih razreda koji se obrazuju za deficitarna zanimanja za potrebe obrtništva za školsku godinu 2022./2023.**

**I.**

Predmet ovog Natječaja je dodjela stipendija Grada Velike Gorice za učenike prvih razreda koji se obrazuju za deficitarna zanimanja za potrebe obrtništva.

Natječaj će se objaviti na stranicama Grada Velike Gorice danom donošenja.

**Prijave za dodjelu stipendija za deficitarna zanimanja zaprimat će se**

**od 01. rujna do 30. rujna 2022.**

**II.**

Grad Velika Gorica dodijelit će **30 stipendija** za učenike prvih razreda u trogodišnjem programu obrazovanja, a prema utvrđenoj Listi deficitarnih zanimanja za školsku godinu 2022./2023. i to:

|  |  |  |  |  |
| --- | --- | --- | --- | --- |
|  | ZANIMANJE |  |  |  |
| 1. | Alatničar |  | 24. | Krovopokrivač i izolater |
| 2. | Armirač |  | 25. | Kuhar |
| 3. | Autoelektričar |  | 26. | Ličilac-soboslikar |
| 4. | Autolakirer |  | 27. | Limar |
| 5. | Autolimar |  | 28. | Mesar |
| 6. | Automehaničar |  | 29. | Monter suhe gradnje |
| 7. | Automehatroničar |  | 30. | Pediker |
| 8. | Bravar |  | 31. | Pekar |
| 9. | CNC operater |  | 32. | Plinoinstalater |
| 10. | Cvjećar |  | 33. | Podopolagač |
| 11. | Dimnjačar |  | 34. | Pomoćni kuhar i slastičar |
| 12. | Elektroinstalater |  | 35. | Rukovatelj samohodnim građevinskim strojevima |
| 13. | Elektromehaničar |  | 36. | Slastičar |
| 14. | Elektromonter |  | 37. | Staklar |
| 15. | Elektroničar-mehaničar |  | 38. | Stolar |
| 16. | Fasader |  | 39. | Strojobravar |
| 17. | Frizer |  | 40. | Tapetar |
| 18. | Instalater grijanja i klimatizacije |  | 41. | Tesar |
| 19. | Keramičar-oblagač |  | 42. | Tokar |
| 20. | Klesar |  | 43. | Vodoinstalater |
| 21. | Konobar |  | 44. | Vozač motornog vozila |
| 22. | Kozmetičar |  | 45. | Zidar |
| 23. | Krojač |  | 46. | Zlatar |

**III.**

Pravo sudjelovanja na natječaju za dodjelu stipendija imaju učenici koji udovoljavaju sljedećim uvjetima:

- da su redovni učenici prvog razreda u trogodišnjem programu obrazovanja za deficitarna zanimanja

- da imaju prebivalište na području Grada Velike Gorice najmanje 3 godine

- da su državljani Republike Hrvatske

**IV.**

Stipendija Grada Velike Gorice dodjeljuje se u iznosu od 500,00 kuna mjesečno, za deset mjeseci,

računajući od 1. rujna 2022.

**V.**

Kriteriji za utvrđivanje liste prvenstva kandidata za dodjelu stipendije je opći uspjeh u VII. i VIII. razredu utvrđen na osnovi prosječne ocjene.

**VI.**

Korisnici stipendije mogu nastaviti koristiti stipendiju do kraja trogodišnjeg srednjoškolskog obrazovanja pod uvjetom da uspješno završe razred za koji su stipendirani i ne promijene prebivalište.

**VII.**

Uz obrazac PRIJAVA na natječaj za dodjelu stipendija za učenike prvih razreda koji se obrazuju za deficitarna zanimanja za potrebe obrtništva, potrebno je priložiti sljedeće dokumente:

I.

* POTVRDA o upisu u prvi razred za školsku godinu 2022./2023. - **ovjeren od škole s navedenim zanimanjem koje učenik** **upisuje**
* svjedodžbe 7. i 8. razreda (preslika)
* domovnica (preslika)
* potvrda o prebivalištu izdana u MUP-u
* obrazac – Izjava sukladno odredbama Zakona o zaštiti osobnih podataka

II.

* dodatna dokumentacija, dostavit će se samo po zahtjevu Povjerenstva

- Potvrda o prihodima ostvarenih iz plaća, mirovina, drugog dohotka ili prihod iz obrta,

poljoprivrede i šumarstva za članove zajedničkog kućanstva za 2021.

**VIII.**

Prijedlog liste kandidata za dodjelu stipendija objavit će se na oglasnoj ploči Grada Velike Gorice i putem obavijesti kandidatima.

Svaki kandidat može podnijeti pisani prigovor Gradonačelniku na Prijedlog liste kandidata u roku 8 dana od dana objavljivanja Prijedloga liste. Odluka o prigovoru je konačna.

Povjerenstvo utvrđuje konačnu listu kandidata za dodjelu stipendija.

Na temelju konačne liste, Gradonačelnik Grada Velike Gorice i stipendist potpisuju Ugovor o stipendiranju.

Ukoliko netko od kandidata odustane od stipendije u vrijeme potpisivanja ugovora za 1. razred, ista se dodjeljuje prvom na Listi koji nije dobio stipendiju.

**IX.**

Stipendija se vraća ako stipendist ne završi razred za koji se stipendirailipromijeni prebivalište izvan Grada Velike Gorice.

Učenici dobitnici stipendije ne mogu istovremeno primati i druge stipendije.

**X.**

Nakon završetka natječaja, priloženi dokumenti se ne vraćaju kandidatima.

**XI.**

Prijave za dodjelu stipendija za deficitarna zanimanja, sa svom traženom dokumentacijom, dostavljaju se  **osobno ili poštom na adresu: Grad Velika Gorica, Pisarnica, Trg kralja Tomislava 34, 10410 Velika Gorica.**

**Informacije:** Upravni odjel za poduzetništvo, investicije i fondove EU,

na adresi: Trg kralja Tomislava 16, VG, telefon: 01/ 5559 436, 01/5520 522